CELEX: 32016R1007
Language: el
Date: 2016-06-22 00:00:00
Title: Εκτελεστικός κανονισμός (ΕΕ) 2016/1007 της Επιτροπής, της 22ας Ιουνίου 2016, σχετικά με την έγκριση του χλωριούχου αμμωνίου ως πρόσθετης ύλης ζωοτροφών για τις γάτες, τους σκύλους και τα μηρυκαστικά, εκτός από τα πρόβατα προς πάχυνση (κάτοχος άδειας Latochema Co. Ltd) (Κείμενο που παρουσιάζει ενδιαφέρον για τον ΕΟΧ)

23.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 165/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1007 ΤΗΣ ΕΠΙΤΡΟΠΉΣ
   της 22ας Ιουνίου 2016
   σχετικά με την έγκριση του χλωριούχου αμμωνίου ως πρόσθετης ύλης ζωοτροφών για τις γάτες, τους σκύλους και τα μηρυκαστικά, εκτός από τα πρόβατα προς πάχυνση (κάτοχος άδειας Latochema Co. Ltd)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.
            
         
               (2)
            
            
               Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκε αίτηση χορήγησης άδειας για το χλωριούχο αμμώνιο. Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.
            
         
               (3)
            
            
               Η εν λόγω αίτηση αφορά τη χορήγηση άδειας για το χλωριούχο αμμώνιο ως πρόσθετη ύλη ζωοτροφών για μηρυκαστικά, έτσι ώστε να ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».
            
         
               (4)
            
            
               Η πρόσθετη ύλη έχει ήδη αδειοδοτηθεί για χρήση σε πρόβατα προς πάχυνση με τον εκτελεστικό κανονισμό (ΕΕ) αριθ. 832/2012 της Επιτροπής (2).
            
         
               (5)
            
            
               Από τη γνώμη της Ευρωπαϊκής Αρχής για την Ασφάλεια των Τροφίμων («η Αρχή») της 4ης Δεκεμβρίου 2015 (3) προκύπτει ότι το παρασκεύασμα χλωριούχου αμμωνίου, υπό τους προτεινόμενους όρους χρήσης, δεν έχει ανεπιθύμητες ενέργειες στην υγεία των ζώων, στην υγεία του ανθρώπου ή στο περιβάλλον και ότι η χρήση του εν λόγω παρασκευάσματος μπορεί να μειώσει την τιμή του pH στα ούρα. Η Αρχή κρίνει ότι δεν υπάρχει ανάγκη για ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε επίσης την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.
            
         
               (6)
            
            
               Από την αξιολόγηση του χλωριούχου αμμωνίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος όπως διευκρινίζεται στο παράρτημα του παρόντος κανονισμού.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το χλωριούχο αμμώνιο που προσδιορίζεται στο παράρτημα και υπάγεται στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «άλλες ζωοτεχνικές πρόσθετες ύλες», επιτρέπεται να χρησιμοποιείται ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 268 της 18.10.2003, σ. 29.
   
      (2)  Εκτελεστικός κανονισμός (ΕΕ) αριθ. 832/2012 της Επιτροπής, της 17ης Σεπτεμβρίου 2012, για τη χορήγηση άδειας χρήσης παρασκευάσματος χλωριούχου αμμωνίου ως πρόσθετης ύλης ζωοτροφών για πρόβατα προς πάχυνση (κάτοχος άδειας Latochema Co Ltd) (ΕΕ L 251 της 18.9.2012, σ. 27).
   
      (3)  EFSA Journal 2016· 14(1): 4352.
   
      ΠΑΡΑΡΤΗΜΑ
      
                  Αριθμός αναγνώρισης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Άλλες διατάξεις
               
               
                  Λήξη της περιόδου ισχύος της άδειας
               
            
                  mg της πρόσθετης ύλης/kg πλήρους ζωοτροφής με περιεκτικότητα σε υγρασία 12 %
               
            
                  
                     Κατηγορία ζωοτεχνικών πρόσθετων υλών. Λειτουργική ομάδα: άλλες ζωοτεχνικές πρόσθετες ύλες (μείωση της τιμής του pH στα ούρα)
                  
               
            
                  4d7
               
               
                  Latochema Co. Ltd
               
               
                  Χλωριούχο αμμώνιο
               
               
                  
                     Σύνθεση πρόσθετης ύλης
                  
                  Χλωριούχο αμμώνιο ≥ 99,5 %
                  Σε στερεά μορφή
                  
                     Χαρακτηρισμός της δραστικής ουσίας
                  
                  Χλωριούχο αμμώνιο ≥ 99,5 %
                  NH4Cl αριθ. CAS: 12125-02-9
                  Χλωριούχο νάτριο ≤ 0,5 %
                  Παράγεται με χημική σύνθεση
                  
                     Μέθοδος ανάλυσης
                      (1)
                  
                  Ποσοτικός προσδιορισμός του χλωριούχου αμμωνίου σε πρόσθετη ύλη ζωοτροφών: τιτλοδότηση με υδροξείδιο του νατρίου (Μονογραφία Ευρωπαϊκής Φαρμακοποιίας 0007) ή τιτλοδότηση με νιτρικό άργυρο (Μονογραφία της JECFA για το χλωριούχο αμμώνιο).
               
               
                  Μηρυκαστικά, εκτός από πρόβατα που προορίζονται για πάχυνση
               
               
                  —
               
               
                   
               
               
                  10 000  για περίοδο χορήγησης ζωοτροφής που δεν υπερβαίνει τους τρεις μήνες
                  5 000  για περίοδο χορήγησης ζωοτροφής που υπερβαίνει τους τρεις μήνες
               
               
                  
                              1.
                           
                           
                              Η πρόσθετη ύλη ενσωματώνεται στη ζωοτροφή με τη μορφή προμείγματος.
                           
                        
                              2.
                           
                           
                              Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών καθορίζουν επιχειρησιακές διαδικασίες και κατάλληλα οργανωτικά μέτρα, προκειμένου να αντιμετωπιστούν κίνδυνοι από εισπνοή, δερματική επαφή ή επαφή με τα μάτια. Όταν οι κίνδυνοι δεν είναι δυνατόν να περιοριστούν σε αποδεκτά επίπεδα με την εφαρμογή των εν λόγω διαδικασιών και μέτρων, η πρόσθετη ύλη και τα προμείγματα πρέπει να χρησιμοποιούνται με κατάλληλα μέσα ατομικής προστασίας.
                           
                        
                              3.
                           
                           
                              Το μείγμα διάφορων πηγών χλωριούχου αμμωνίου δεν πρέπει να υπερβαίνει το ανώτατο επιτρεπόμενο επίπεδο σε πλήρεις ζωοτροφές για μηρυκαστικά, γάτες και σκύλους.
                           
                        
               
                  13 Ιουλίου 2026
               
            
                  Γάτες
                  Σκύλοι
               
               
                  5 000 
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports